पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ के महासमुंद पुलिस ने लाखों रुपये के प्रतिबंधित कफ सिरप और टेबलेट समेत तीन तस्करों को गिरफ्तार किया है। आरोपी यह दवाएं सारंगढ़, बरमकेला होते हुए सरायपाली और बसना क्षेत्र में खपाने की तैयारी में थे। आरोपियों से दो बाइक भी बरामद की गई है। नारकोटिक्स, शराब और जुआ पर मई के शुरुआत से अब तक थाना सरायपाली में सात कार्रवाई हो चुकी है।
SP महासमुंद प्रफुल्ल कुमार ठाकुर ने बताया कि सूचना मिली थी कि सारंगढ रोड पर बरमकेला से दो लोग बाइक से प्रतिबंधित दवाइयां कफ सिरप और टेबलेट लेकर सरायपाली तरफ आ रहे हैं। जिसके बाद सारंगढ बार्डर ग्राम पोड़ापाली के पास नाकाबंदी की गई। कुछ समय बाद बाइक सवार आते हुए दिखाई दिए तो उन्हें रुकने का इशारा किया। पुलिस को देख बाइक सवार भागने लगे। इस पर उन्हें दौड़ाकर पकड़ लिया गया।
पुलिस ने बताया कि पकड़े गए आरोपियों अशोक दुबे, शेख मकसुद्दीन और बाबूलाल सागर की तलाशी के दौरान उनके पास से थैले में 500 बॉटल ऑनरेक्स सिरप करीब डेढ़ लाख रुपए, 600 एलप्रासेफ कंपनी की टेबलेट कीमत 12 हजार रुपए और बिना नंबर की दो बाइक बरामद की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn